CELEX: E2010J0012
Language: el
Date: 2011-06-28 00:00:00
Title: Απόφαση του Δικαστηρίου, της 28ης Ιουνίου 2011 , στην υπόθεση E-12/10 — Εποπτεύουσα Αρχή της ΕΖΕΣ κατά της Ισλανδίας (Αθέτηση υποχρεώσεων από συμβαλλόμενο μέρος — Ελεύθερη παροχή υπηρεσιών — Οδηγία 96/71/ΕΚ — Απόσπαση εργαζομένων — Ελάχιστα όρια μισθού — Άδεια με αποδοχές σε περίπτωση ασθένειας ή ατυχήματος — Ασφάλιση έναντι ατυχημάτων)

17.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/20
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 28ης Ιουνίου 2011
   στην υπόθεση E-12/10
   Εποπτεύουσα Αρχή της ΕΖΕΣ κατά της Ισλανδίας
   (Αθέτηση υποχρεώσεων από συμβαλλόμενο μέρος — Ελεύθερη παροχή υπηρεσιών — Οδηγία 96/71/ΕΚ — Απόσπαση εργαζομένων — Ελάχιστα όρια μισθού — Άδεια με αποδοχές σε περίπτωση ασθένειας ή ατυχήματος — Ασφάλιση έναντι ατυχημάτων)
   2011/C 336/14
   Στην υπόθεση E-12/10, Εποπτεύουσα Αρχή της ΕΖΕΣ κατά της Ισλανδίας — ΑΙΤΗΣΗ για δήλωση ότι, διατηρώντας σε ισχύ τα άρθρα 5 και 7 του νόμου αριθ. 45/2007 σχετικά με τα δικαιώματα και τις υποχρεώσεις των αλλοδαπών επιχειρήσεων οι οποίες αποσπούν προσωρινώς εργαζομένους στην Ισλανδία και τους όρους εργασίας των εργαζομένων αυτών, η Ισλανδία παρέλειψε να εκπληρώσει τις υποχρεώσεις της που απορρέουν από το άρθρο 36 της συμφωνίας ΕΟΧ και το άρθρο 3 του νόμου που αναφέρεται στο σημείο 30 του παραρτήματος XVIII της συμφωνίας ΕΟΧ, Οδηγία 96/71/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 1996 σχετικά με την απόσπαση εργαζομένων στο πλαίσιο παροχής υπηρεσιών, όπως προσαρμόστηκε στη συμφωνία ΕΟΧ με το πρωτόκολλο 1, το Δικαστήριο, αποτελούμενο από τον Carl Baudenbacher, Πρόεδρο, τους Thorgeir Örlygsson και Per Christiansen (εισηγητή-δικαστή), δικαστές, εξέδωσε απόφαση στις 28 Ιουνίου 2011, το διατακτικό της οποίας έχει ως εξής:
   Το Δικαστήριο:
   
               1)
            
            
               Δηλώνει ότι, διατηρώντας σε ισχύ τα άρθρα 5 και 7 του νόμου αριθ. 45/2007 σχετικά με τα δικαιώματα και τις υποχρεώσεις των αλλοδαπών επιχειρήσεων οι οποίες αποσπούν προσωρινώς εργαζομένους στην Ισλανδία και τους όρους εργασίας των εργαζομένων αυτών, η Ισλανδία παρέλειψε να εκπληρώσει τις υποχρεώσεις της που απορρέουν από το άρθρο 3 της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996 σχετικά με την απόσπαση εργαζομένων στο πλαίσιο παροχής υπηρεσιών.
            
         
               2)
            
            
               Διατάσει την Ισλανδία να καταβάλει τα δικαστικά έξοδα.